VENDIM
Nr. 991, datë 9.12.2015

PëRPËRCAKTIMIN E RREGULLAVE për miratimin e investimeve dhe dhënien e shpërblimeve për administratën tatimore qendrore

[bookmark: _GoBack]Në mbështetje të nenit 100 të Kushtetutës dhe të pikës 3, të nenit 21, të ligjit nr. 9920, datë 19.5.2008, “Për procedurat tatimore në Republikën e Shqipërisë”, të ndryshuar, me propozimin e ministrit të Financave, Këshilli i Ministrave

VENDOSI:

I. DISPOZITA TË PËRGJITHSHME
Ky vendim përcakton rregullat për miratimin e investimeve të administratës tatimore qendrore, të pafinancuara nga buxheti i shtetit, për dhënien e shpërblimeve për punonjësit e hetimit tatimor për kryerjen e shërbimeve me rrezikshmëri të lartë, si dhe për dhënien e shpërblimeve stimuluese për personelin e administratës tatimore qendrore, bazuar në efektivitetin në punë, sipas parashikimeve të pikës 3, të nenit 21, të ligjit nr. 9920, datë 19.5.2008, “Për procedurat tatimore në Republikën e Shqipërisë”, të ndryshuar.
II. BURIMI DHE MËNYRAT EFINA-NCIMIT
	1. Drejtorisë së Përgjithshme të Tatimeve i lihen deri në 2% të të ardhurave tatimore të mbledhura për t’u përdorur për investime për përmirësimin dhe modernizimin e infrastrukturës së mbledhjes të të ardhurave, për shpërblime, bazuar në realizimin e detyrave operacionale të strukturave të hetimit tatimor, si dhe për shpërblime stimuluese të personelit të administratës tatimore qendrore, sipas rregullave të parashikuara në këtë vendim.
2. Ministri i Financave me urdhër miraton çdo vit shumën limit për investimet dhe shumën limit për shpërblimet stimuluese të personelit, mbështetur në tejkalimin e të ardhurave tatimore.
3. Drejtori i Përgjithshëm i Tatimeve, bazuar në shumën e miratuar, sipas pikës2, të ndarjes II, të këtij vendimi, miraton detajimin e këtyre shumave për drejtoritë rajonale dhe Drejtorinë e Përgjithshme të Tatimeve.



III. PROCEDURA E DHËNIES SË SHPËRBLIMIT TË PUNONJËSVE
1. Për të përfituar shpërblimet stimuluese për efektivitetin e shërbimeve dhe për kryerjen e shërbimeve me rrezikshmëri të veçantë, duhet që, brenda njëperiudhe 6-mujore të vitit kalendarik (janar-qershor/korrik-dhjetor), administrata tatimore të ketë tejkaluar planin e të ardhurave tatimore (përfshirë kontributet), për të paktën 3 muaj. Me plotësimin e këtij kriteri, drejtori i Përgjithshëm i Tatimeve udhëzon drejtorët e drejtorive në aparatin e DPT-së dhe drejtorët rajonalë që të propozojnë listën e punonjësve që duhet të marrin shpërblim.
2. Drejtorët e drejtorive në aparatin e Drejtorisë së Përgjithshme të Tatimeve dhe drejtorët e drejtorive rajonale tatimore i paraqesin drejtorit të Përgjithshëm të Tatimeve propozimet konkrete për shpërblimin stimulues të punonjësve të varësisë së tyre, bazuar në efektivitetin në punë, si dhe për shpërblimin e punonjësve të strukturave hetimore për kryerjen e shërbimeve me rrezikshmëri të veçantë. 
Propozimet duhet të jenë të shoqëruara me një relacion argumentues lidhur me ushtrimin e detyrave funksionale nga punonjësit e propozuar për të përfituar shpërblim stimulues, si dhe të mbështetura në vlerësimin e fundit të punonjësit.
3. Drejtori i Përgjithshëm i Tatimeve miraton listën përfundimtare dhe masën e shpërblimit për të gjithë punonjësit që do të përfitojnë shpërblimin stimulues. Masa e shpërblimit stimulues për çdo punonjës bazohet në pagën mujore të punonjësit të propozuar e të miratuar për shpërblim, por, në asnjë rast, kjo masë nuk mund të kalojë vlerën e gjashtë pagave mujore në vit. Përllogaritja e shpërblimit kushtëzohet gjithashtu nga fondi në dispozicion për këto shpërblime. 
4. Sekretari i Përgjithshëm i Ministrisë së Financave miraton masën e shpërblimit për drejtorin e Përgjithshëm të Tatimeve.
5. Përjashtohen nga shpërblimi stimulues dhe nuk mund të propozohen për shpërblim punonjësit e administratës tatimore qendrore:
a) ndaj të cilëve janë marrë masa disiplinore për shkelje gjatë kryerjes së detyrës, brenda 6-mujorit të cilit i përket periudha e të ardhurave që do të shpërndahen;


b) të pezulluar për ushtrimin e detyrave të tyre funksionale sipas ligjit nr. 152/2013, “Për nëpunësin civil”.
c) që kanë kërkuar dhe të cilëve u është miratuar leje pa të drejtë rroge përgjatë periudhës për të cilën do të jepet shpërblimi.
6. Struktura përgjegjëse për financën në Drejtorinë e Përgjithshme të Tatimeve kryen ekzekutimin e shpërblimeve për punonjësit e aparatit të DPT-së, vetëm pas miratimit të listave e të masës së shpërblimit nga drejtori i Përgjithshëm i Tatimeve dhe pas miratimit nga sekretari i Përgjithshëm i Ministrisë së Financave i masës së shpërblimit të drejtorit të Përgjithshëm të Tatimeve.
7. Struktura përgjegjëse për financën në Drejtorinë Rajonale Tatimore kryen ekzekutimin e shpërblimeve për punonjësit e Drejtorisë Rajonale Tatimore vetëm pas miratimit të listave dhe masës së shpërblimit nga drejtori i Përgjithshëm i Tatimeve.
8. Struktura përgjegjëse për burimet njerëzore kryen depozitimin e dokumentacionit të plotë të përdorur për shpërblimin e punonjësve, i cilimbahet dhe administrohet në përputhje me legjislacionin në fuqi, dhe tëkopjes së listës së punonjësve që përfitojnë shpërblim, për të bërë shënimet e nevojshme në dosjen e çdo punonjësi.
IV. PROCEDURA E PËRDORIMIT TË SHPENZIMEVE PËR INVESTIME
1. Fondi limit i krijuar dhe i miratuar nga ministri sipas pikës 2, të ndarjes II, të këtij vendimi, përdoret për investime, nëpërmjet të cilave synohen përmirësimi dhe modernizimi i infrastrukturës së mbledhjes të të ardhurave dhe që nuk janë të financuara nga buxheti i shtetit.
2. Struktura përgjegjëse për harmonizimin e planit të investimeve në Drejtorinë e Përgjithshme të Tatimeve i propozon drejtorit të Përgjithshëm të Tatimeve planet konkrete për investime me qëllim përmirësimin e modernizimin e ambienteve të punës, të pafinancuara nga buxheti i shtetit për administratën tatimore qendrore, të shoqëruara me preventiv financiar të detajuar. Lista e projektinvestimeve shqyrtohet dhe analizohet edhe nga Ministria e Zhvillimit Ekonomik, Turizmit, Tregtisë dhe Sipërmarrjes.



V. DISPOZITA TË FUNDIT
1. Pika 4, e vendimit nr. 929, datë 17.11.2010, të Këshillit të Ministrave, “Për përdorimin e fondit të veçantë”, të ndryshuar, shfuqizohet.
2. Udhëzimi nr. 18, datë 10.10.2014, i ministrit të Financave, “Për përcaktimin e kritereve dhe rregullave të përfitimit të shpërblimit të personelit tatimor”, shfuqizohet. 
V. DISPOZITË KALIMTARE
Përjashtimisht, për vitin 2015, punonjësit e tatimeve do të shpërblehen nga fondi limit i miratuar nga ministri i Financave, pavarësisht nga kriteret e përcaktuara në këtë vendim.
Ky vendim botohet nëFletoren Zyrtare dhe hyn në fuqi më 1 janar 2016.
KRYEMINISTRI
Edi Rama


